CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DE LA 15a EDICIÓ DE LA CONVOCATÒRIA BIENNAL D'ARTS VISUALS MULIER, MULIERIS. CURS 2023-2024 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/43548)
  + [Valencià](/va/acuerdo/43881)






Selector de idioma

Leer

* [Español](/es/acuerdo/43480)
* [Valencià](/va/acuerdo/43353)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DE LA 15a EDICIÓ DE LA CONVOCATÒRIA BIENNAL D'ARTS VISUALS MULIER, MULIERIS. CURS 2023-2024[Butlletí Oficial Universitat d'Alacant](/ca/Publicacion)
=========================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DE LA 15a EDICIÓ DE LA CONVOCATÒRIA BIENNAL D'ARTS VISUALS MULIER, MULIERIS. CURS 2023-2024

Data d'aprovació
:   14/10/2023

Data de publicació
:   23/10/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/43939)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/43965)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/43293)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DE LA 15a EDICIÓ DE LA CONVOCATÒRIA BIENNAL D'ARTS VISUALS MULIER, MULIERIS. CURS 2023-2024&url=https://www.boua.ua.es/va/acuerdo/43900)

**Títol:** CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DE LA 15a EDICIÓ DE LA CONVOCATÒRIA BIENNAL D'ARTS VISUALS MULIER, MULIERIS. CURS 2023-2024

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dissabte, 14 d'octubre de 2023

CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DE LA 15a EDICIÓ DE LA CONVOCATÒRIA BIENNAL D'ARTS VISUALS MULIER, MULIERIS. CURS 2023-2024

1. Objecte de la convocatòria

L'objecte de la convocatòria és la concessió d'un premi i dos accèssits entre les creacions seleccionades. Les presents bases regulen la 15a edició de la Convocatòria Biennal de Premis d'Arts Visuals mulier, mulieris, que té com a objectiu propiciar una reflexió plural i compromesa amb la construcció de nous imaginaris femenins a través de l'art.

Les obres seleccionades formaran part de l'exposició col·lectiva mulier, mulieris, en la seua 15a edició, durant el període març-maig de 2024.

El Museu de la Universitat d'Alacant es compromet a editar un catàleg de la mostra.

2. Requisits de les persones beneficiàries

Poden participar en la convocatòria artistes o col·lectius de qualsevol sexe, edat i nacionalitat. Els col·lectius repartiran el premi, a parts iguals, entre els artistes que els integren. No hi ha un nombre màxim d'integrants per a cada col·lectiu. Totes les persones participants en aquesta convocatòria han de facilitar les seues dades d'identificació per a poder tenir la condició de beneficiari.

3. Nombre de premis i dotació

Es concedirà un premi de 1.000 € bruts i dos accèssits de 500 € bruts cada un.

4. Termini i procediment de presentació de sol·licituds

4.1. Termini de presentació

La convocatòria es publicarà en el BOUA amb caràcter informatiu i prèviament a la publicació de l'extracte en el DOGV.

El termini per a presentar els treballs comença el dia 26 d'octubre i finalitza a les 23.59 h del 26 de novembre de 2023.

4.2. Procediment de presentació

Amb indicació de les dades d'aquesta convocatòria, s'ha d'enviar un únic projecte en format PDF, que no supere els 10 MB, a [ffr.vzrnujcwndgsl@px.of](mailto:eos.qcskicbundjvl@qv.rb)

L'arxiu ha de contenir la documentació següent:

1.       Dades personals de l'artista o col·lectiu (nom i cognoms, número de NIF o NIE, adreça, telèfon i correu electrònic) i còpia del DNI de l'artista i de cada membre del col·lectiu.

2.       Descripció tècnica i conceptual de l'obra presentada.

3.       Obres anteriors i currículum.

5. Criteris d'adjudicació

Els projectes presentats es valoren d'acord amb els criteris següents:

|  |  |  |  |
| --- | --- | --- | --- |
| CRITERIS ADJUDICACIÓ | | FÓRMULA DE CÁLCUL | PONDERACIÓ |
| 1 | Qualitat artística | 25% | 25 punts |
| 2 | Innovació | 25% | 25 punts |
| 3 | Originalitat | 25% | 25 punts |
| 4 | Adequació espai temporal | 25% | 25 punts |

En cas de no haver-hi suficients sol·licituds que obtinguen més de 50 punts dels criteris d'adjudicació, la convocatòria es pot declarar deserta.

6. Òrgan gestor i comissió de valoració

6.1. Òrgan gestor

L'òrgan gestor de la convocatòria, el Vicerectorat de Cultura, Esport i Extensió Universitària (a través del Servei de Cultura), s'encarregarà de l'ordenació i instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar resolució.

La unitat administrativa de referència és el Museu de la Universitat d'Alacant. Adreça electrònica de contacte: [cbb.owwimjvxvzfkx@om.id](mailto:pys.cyvrskudrebfm@ca.fv)

Quan la sol·licitud no reunisca els requisits o no s'hi adjunte la documentació exigible, es notificarà a la persona sol·licitant la causa que impedeix la continuació del procediment i se li requerirà perquè, de conformitat amb la legislació de procediment administratiu comú, esmene la falta dels documents preceptius amb indicació que, si no ho fa, s'entendrà que desisteix de la seua petició, prèvia resolució dictada en els termes previstos legalment.

6.2. Comissió de valoració

La comissió de selecció estarà composta per:

-        La vicerectora de Cultura, Esport i Extensió Universitària, o persona en qui delegue, que presidirà la Comissió.

-        Tres persones de l'equip tècnic del Museu de la Universitat d'Alacant, en qualitat de vocals.

-        Una persona externa al Museu de la Universitat d'Alacant, professional de l'àmbit artístic, especialitzada en temes de gènere, en qualitat de vocal.

-        Una persona de l'equip tècnic del Museu de la Universitat d'Alacant, que ocuparà la secretaria de la Comissió.

Tots i cada un dels membres integrants de la Comissió de Valoració han d'emplenar i signar el següent [documento DACI](https://sc.ua.es/es/subvenciones/unidad-subvenciones/documentacion-y-guias.html), que es troba en l'annex I de la convocatòria.

7. Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i el que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran al llarg del mes de desembre en l'adreça web <http://www.mua.ua.es/>

La proposta de resolució provisional dels seleccionats es publicarà a partir de l'1 de desembre de 2023. A partir de l'endemà de la publicació, les persones interessades tindran un termini de tres dies hàbils per a la presentació de les al·legacions que estimen pertinents, davant l'òrgan gestor (wjz.bkovdvwdttkbh@bs.bf).

Transcorregut aquest termini i considerant la proposta motivada de la resolució per part de la Comissió de Valoració, la rectora de la Universitat d'Alacant dictarà la resolució que procedisca.

La resolució de les obres premiades es comunicarà en la inauguració de l'exposició de la 15a Convocatòria Biennal d'Arts Visuals mulier, mulieris.

8. Marc legal i pressupostari

La convocatòria amb referència 2023CT0182, que serveix de base reguladora, es troba recollida en la línia de subvenció 2023LS0050 de l'edició 2023 del Pla estratègic de subvencions 2021-23 de la Universitat d'Alacant: Subvenció per a la realització d'investigació en arts plàstiques, visuals i escèniques.

La subvenció assignada s'ajustarà al que es disposa en la Llei 38/2003 i en el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i la present convocatòria.

La dotació dels premis és de 2.000 € i se sufraga amb càrrec al capítol IV orgànica 11.80.3H.79.17 del pressupost del Servei de Cultura. L'execució d'aquesta dotació està supeditada a la disponibilitat pressupostària de la UA. S'aplicaran les disposicions fiscals vigents.

9. Obligació, pagament i justificació de la persona beneficiària

Les obligacions dels beneficiaris són:

-        La participació en la convocatòria suposa l'acceptació de les bases, les quals poden ser interpretades per la Comissió i el Vicerectorat de Cultura, Esport i Extensió Universitària en els aspectes no previstos inicialment.

-        Les i els artistes estan obligats a disposar de l'obra seleccionada en el temps estipulat.

-        Les persones beneficiàries s'obliguen a facilitar la informació que se'ls requerisca i a complir, si fos el cas, els deures que s'estableixen en l'article 14 de la Llei 38/2003, de 17 de novembre.

El mitjà de justificació del compliment de les obligacions es fa de la manera següent:

-         L'incompliment per part de les persones beneficiàries de les obligacions assenyalades en la legislació de subvencions i en aquesta convocatòria pot donar lloc al reintegrament dels premis.

10.       Drets de reproducció i propietat intel·lectual

Les persones autores dels projectes seleccionats autoritzen la Universitat d'Alacant a la reproducció de les obres, sempre que siga sense finalitats lucratives. La propietat intel·lectual i autoria sempre serà de l'autor o autora.

La participació en la convocatòria suposa la cessió a la Universitat d'Alacant de tots els drets de propietat intel·lectual, permesos per la legislació corresponent, que els corresponguen sobre les obres presentades i que es requerisquen per a realitzar amb aquestes tots els usos previstos en les bases.

11. Protecció de dades de caràcter personal

De conformitat amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en la convocatòria.

La base de legitimació d'aquest tractament es basa en el compliment d'una missió duta a terme en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les vostres dades no poden ser cedides, excepte obligació legal.

Us informem que podeu exercir els vostres drets, en relació amb el tractament de les dades personals, d'accés, rectificació i supressió, entre d'altres, mitjançant sol·licitud, amb fotocòpia de document d'identitat, presentada en el Registre General de la Universitat d'Alacant, dirigida a la Gerència de la Universitat, o a través dels mitjans que estableix l'art. 16 de la Llei 39/2015, d'1 d'octubre, de procediment administratiu comú de les administracions públiques. També a través de la seu electrònica de la Universitat d'Alacant: <https://seuelectronica.ua.es/es/index.html>

La informació addicional i detallada sobre protecció de dades, els vostres drets i la política de privacitat de la Universitat d'Alacant, la podeu consultar en l'enllaç següent: <https://seuelectronica.ua.es/es/privacidad.html>

Els qui participen en la convocatòria donen consentiment a l'ús de les dades bàsiques de les obres, títol i descripció per a finalitats de promoció de les accions pròpies de foment de la cultura per part de l'organització.

En el marc dels tractaments esmentats, les dades personals no poden ser cedides, excepte obligació legal. Així mateix, el material audiovisual i les dades de l'autoria es publicaran en mua.ua.es i en les seues xarxes socials i en les del Vicerectorat de Cultura, Esport i Extensió Universitària.

12. Recursos

Contra la convocatòria, les seues bases i els actes administratius que en deriven, que esgoten la via administrativa, podeu interposar recurs contenciós administratiu davant el jutjat contenciós administratiu d'Alacant competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 38.4 de la Llei orgànica 2/2023, de 22 de març, del sistema universitari, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podeu interposar recurs de reposició en el termini d'un mes comptat a partir de l'endemà de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es pot presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 14 d'octubre 2023

La rectora

PD de signatura, la vicerectora de Cultura, Esport i Extensió Universitària

(Resolució de 22 de desembre de 2020)

Catalina Iliescu Gheorghui





[Carretera Sant Vicent del Raspeig s/n  
03098 Sant Vicent del Raspeig - Alacant  
 Tel. 20 364 2949 - Fax 97 680 7360](https://www.google.es/maps/@33.470813,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12368&trk=tyah&trkInfo=tarId%7Z4650086134895%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)